Тема: «Сыйфат» темасын йомгаклау

**Максат:**

1. Сыйфат турында өйрәнгәннәрне гомумиләштереп кабатлау һәм укучыларда аларны гамәлдә дөрес куллана белү күнекмәләрен ныгыту;

2. Сөйләм һәм язу телен үстерү;

3. Укучыларда туган якның матурлыгына мәхәббәт хисе уяту, туган төбәгебезне ихтирам итү хисе тәрбияләү. Эстетик һәм патриотик тәрбия бирү.

**Материал һәм җиһазлау:** Бүлек исемнәре: ”Хатлар”, “Яңалыклар”, “Хәбәрләр”, “Яшь иҗатчылар клубы” язылган таблицалар; “ Туган як” газетасы; “Сыйфат-сүз төркеме” таблицасы; перфокарталар; компьютерда җыелган тест; кроссворд; табышмаклар; Чүпрәленең гүзәл урыннары төшерелгән фотосурәтләр; карточкалар; Б.М.Мифтаховның “6 нчы сыйныфта татар теле дәресләре” – укытучылар өчен методик кулланма, схемалар, татар теле дәреслеге.

**Дәрес технологиясе:** коммуникатив - үстерешле, интенсив.

**Дәрес барышы.**

I. Ориентлашу этабы.

1. Дәреснең темасы, максаты, эш тәртибе белән таныштыру.

2. Уңай психологик халәт тудыру.

- Хәерле көн, хөрмәтле коллегалар, килгән кунаклар (укытучылар). Бүген без – “Туган як ” газетасы редакциясендә кунакта. Биредә эшлекле дәрес-уен булачак. Кунакка газетабызны яратып укучы - абүнәчеләребезне дә чакырдык. Аларга, укучылар, сыйфат - сүз төркемен никадәр үзләштерүебезне, алган белемнәребезне эштә ничек уңышлы һәм файдалы куллануыбызны күрсәтербез.

Уенда түбәндәге бүлекләр катнаша: «Хатлар», «Яңалыклар», «Хәбәрләр», «Яшь иҗатчылар клубы». Уенны башлыйбыз.

II. Төп өлеш. Адымлап башкару этабы.

**1 нче бирем.** “Сыйфат-сүз төркеме” рубрикасына материал әзерләү. (Һәр бүлек газетадан күбрәк сыйфат кергән мәкаләсе белән таныштыра)

**2 нче бирем.** “Борчыган сораулар” рубрикасы. (Һәр бүлек сыйфат буенча күрше бүлекләргә үзенең сорауларын бирә.)

- Нинди сүз төркеме сыйфат була?

- Сыйфат нинди сорауларга җавап бирә?

- Сыйфатлар нинди дәрәҗәләрдә килә?

- Сыйфатларның ясалышы.

- Нәрсә ул сыйфатланмыш?

- Сыйфатның исемләшүе.

- Нинди җөмлә кисәкләре булып килә алалар?

Таблица буенча “Сыйфат-сүз төркеме” турында белгәннәрне гомумиләштерү.

**3 нче бирем.** Перфокарталар белән эш.

№1 Сыйфатның ясалышы.



Укытучы сүзтезмәләр укый, укучылар тиешле шакмакны билгелиләр:

Көзге көн; карлы-буранлы кыш; җиңел бирем; куе кызыл буяу; күпкырлы эшчәнлек; гүзәл як; матур йөзле кыз; иске-москы кием; урмандагы җәнлекләр; алмачуар төс.

№ 2 Сыйфат дәрәҗәләре.



Сары май; күксел томан; биегрәк тау; кып-кызыл алма; куе яшел буяу; пычрак урам; саргылт яфрак; киңрәк елга; дөм караңгы төн; зәңгәрсу күлмәк.

(Укытучы дөрес эшләнгән перфокарталарны элә, укучылар үзара тикшерәләр, билгеләр куялар.)

 **Физкультминут.**

Яздым җөмлә, иҗек, сүз, Тагын йомам һәм ачам,

Бик арыды минем күз. Бер йомам да бер ачам.

Йомам күзем: ял итсен, Күзләр хәрәкәте белән

Ачам күзем: күп күрсен! Бик зур әйләнә сызам.

 Аннан төбим күзләрем

 Имән бармак очына.

 Кисәк карыйм тышта үскән

 Биек агач башына.

**4нче бирем.** Тест. Сорауны иң канәгатьләндергән җавапны билгеләгез.

(Эш группаларда башкарылганнан соң, һәр бүлек командиры тестны компьютерда барып тикшерә. Компьютерда билге чыга.)

**5 нче бирем.** Кроссворд чишү. Укытучы табышмаклар әйтә, уенга катнашучы бүлекләр билгесеннән чыгып, табышмакның дөрес җавабын әйтергә тиеш.

1. Тышы сары, эче ак, ерактан торып елата (суган).

2. Өй түбәсендә кызыл әтәч кычкыра (янгын).

3. Зур үлчәүле, авыр сөякле (буйчан).

4. Аяксыз, кулсыз, үзе агачтан сикереп төшә (яфрак).

5. Көмеш тәнле, ите тәмле (балык).

6. Ак җир, кара тап, нәрсә булыр уйлап тап (китап).



(Һәр дөрес әйтелгән җавап өчен бүлекләргә очко өстәлә).

**6 нчы бирем.** Фотохәбәрче чыгышы:

- Хөрмәтле коллегалар, мин озак еллар үзебезнең туган ягыбызның искиткеч матур табигатен фотосурәтләләргә төшереп йөрдем. Бүген мин сезне үземнең коллекциям белән таныштырырга телим. Ә сез үз чиратыгызда минем сурәтләргә бәя бирегез- кечкенә сочинениеләр языгыз. Әмма бер шарт үтәлсен иде: сочиненияеләрегездә сыйфатларның әһәмиятен күрсәтсәгез иде.(Фотолар бүлекләргә таратыла, төркемнәр миниатюр сочинение язалар. Сочинениеләрне уку.)

**III**. **Йомгаклау**.

Дәрескә нинди максат куелган иде?

Таблица буенча “Сыйфат – сүз төркеме” турында белгәннәрне гомумиләштерү.(Укытучы балаларның җавапларын бәяли, нәтиҗә ясый.)

Бүген ярдәмгә килгән “Туган як ” газетасына укучылар рекламасы:

Кояш яктылыгын сибә Һәр яңалык, үткен сүзләр

Чүпрәле таңнарына. Бик ачык яктырыла.

Күңелләргә илһам өсти Онытмагыз, язылырга

Туган якта! “ Туган як ”ка!

**Өй эше**: 6 вариантта бирелә (сыйфатларга морфологик анализ).

Компьютерда тест.

1. Нинди сүзләр сыйфат була?

 1. Предметның исемен белдергән.

  **2. Предметның билгесен белдергән.**

 3. Предметның санын белдергән.

 4. Предметның эшен яки хәрәкәтен белдергән.

2. Сыйфат нинди сорауларга җавап була?

 1. Ничә? Ничәнче? Ничәләп?

 2. Кем? Нәрсә? Ни?

 3. Нишли? Нишләгән? Нишләячәк?

 **4. Нинди? Кайсы? Кайдагы?**

3. Сыйфатларны табыгыз.

 **1. Иренчәк, үткен.**

 2. Язучы, киләчәк.

 3. Үткер, язган.

 4. Укучы, тырышкан.

4. Ясалышы ягыннан болар нинди сыйфатлар?

Аксыл сары; кара коңгырт.

1. Кушма сыйфат. 3. Тезмә сыйфат.

2. Ясалма сыйфат. 4. Парлы сыйфат.

5. Бу мисалда калын хәрефләр белән бирелгән сыйфатлар җөмләнең нинди кисәкләре.

- И Куян, **куркак** Куян; **йомшак** Куян…

**1. Аергычлар.** 3. Ия, аергыч.

2. Аергыч һәм хәбәр. 4. Тәмамлык.

6. Ясалышы ягыннан ниндисыйфатлар бирелгэн?

Жилбәзәк, җилкуар

1.Тезмә сыйфатлар. 3. Ясалма сыйфатлар.

2.Тамыр сыйфатлар. **4. Кушма сыйфатлар.**

7. Монда нинди сыйфатлар?

Ялгыз**-**күмәк, батыр - куркак.

1.Синоним сыйфатлар.  **3. Антоним сыйфатлар.**

2.Омоним сыйфатлар.

8. Шушы сыйфатка синоним парларын табыгыз: пөхтә.

1. Ыспай, нәфис. 3. Көяз,купшы.

**2. Чиста, саф.**  4. Чиста, шапшак.

9. Сыйфат ачыклап килгән сүз ничек атала?

**1. Сыйфатланмыш.** 3. Саналмыш.

2. Аерылмыш. 4. Аныкланмыш.

10. Чыгышлары ягыннан болар нинди сыйфатлар?

Революцион,идеаль,актив.

1. Гарәп-фарсыдан кергән алынма сүз.

2. татар теленең үз сүзләре.

3. Рус теле аша кергән алынма сүз.

11. Сыйфатларның үзләренә генә хас нинди грамматик категориясе бар?

1. Килеш белән төрләнмәү.

**2. Тартым белән төрләнмәү.**

3. Сыйфатланмышы урынында исем кебек төрләнү

4. Сыйфат дәрәҗәсе.

12. Артыклык дәрәҗәсен формалаштыручы нинди кисәкләр сызыкча аша языла?

1. Сыйфатның беренче иҗеге белән бернинди уртаклыгы булмаган.

2. Сыйфатның беренче иҗеге белән уртаклыгы булган.

3. Чалт, чатнама, тома, шыр, иң.

**4. Яшь, кып, ап, шыр.**